Itt van az ősz
Itt van az ősz, duruzsolgat a tűz, a kemence világít,
       néha kibúvik a láng, pattog a rőzserakás!
Szép ez az este ma itt; még megszenesedve a tönk sem
       hullt le, nem is roskadt még a parázs hamuvá
s már jön a drága leány: láng lobban eléje, ha megjön,
       s átmelegült éj vár, ünnepi szép viadal.
És kora reggel már elhagyja az ágyat a kedves,
       új tüzet ébresztget, lángot a hűlt hamuból.
Mert Ámor mindent megadott neki, gyújt a hízelgő
       ott, ahol ép az imént húnyt az öröm hamuvá.

Versek